CELEX: 22000D1005(02)
Language: hr
Date: 2000-08-02 00:00:00
Title: Odluka Zajedničkog odbora EGP-a br. 66/2000 od 2. kolovoza 2000. o izmjeni Priloga XI. (Telekomunikacijske usluge) Sporazumu o EGP-u

11/Sv. 093
            
            
               HR
            
            
               Službeni list Europske unije
            
            
               110
            
         22000D1005(02)
   
               L 250/48
            
            
               SLUŽBENI LIST EUROPSKE UNIJE
            
            
               02.08.2000.
            
         
      ODLUKA ZAJEDNIČKOG ODBORA EGP-a
   br. 66/2000
   od 2. kolovoza 2000.
   o izmjeni Priloga XI. (Telekomunikacijske usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XI. Sporazumu izmijenjen je Odlukom br. 175/1999 Zajedničkog odbora EGP-a od 17. prosinca 1999. (1)
               
            
         
               (2)
            
            
               Direktivu 1999/93/EZ Europskog parlamenta i Vijeća od 13. prosinca 1999. o okviru Zajednice za elektroničke potpise (2) treba unijeti u Sporazum.
            
         
               (3)
            
            
               Odredbe o aspektima trećih zemalja Direktive 1999/93/EZ treba prilagoditi u svrhu Sporazuma,
            
         ODLUČIO JE:
   Članak 1.
   Iza točke 5.f (Direktiva 97/66/EZ Europskog parlamenta i Vijeća) Priloga XI. Sporazumu umeće se sljedeće:
   
               „5.g
            
            
               
                  399 L 0093: Direktiva 1999/93/EZ Europskog parlamenta i Vijeća od 13. prosinca 1999. o okviru Zajednice za elektroničke potpise (SL L 13, 19.1.2000., str. 12.).
               Odredbe Direktive se u svrhu ovog Sporazuma tumače uz sljedeće prilagodbe:
               
                           (a)
                        
                        
                           u članku 7. stavku 1. točki (c) riječi ‚ili između neke države EFTA-e i trećih zemalja ili međunarodnih organizacija’ dodaju se nakon riječi ‚organizacije’;
                        
                     
                           (b)
                        
                        
                           u slučajevima iz članka 7. stavka 2., ugovorne se strane uzajamno izvješćuju, a na zahtjev se održavaju savjetovanja u Zajedničkom odboru EGP-a;
                        
                     
                           (c)
                        
                        
                           kad god Zajednica pregovara s nekom trećom zemljom u vezi s pristupom tržištu za poduzeća iz Zajednice na osnovi članka 7. stavka 3., Zajednica nastoji postići jednaki tretman za poduzeća iz država EFTA-e.”
                        
                     
         Članak 2.
   Tekstovi Direktive 1999/93/EZ na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 3. kolovoza 2000., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 2. kolovoza 2000.
      
         
            Za Zajednički odbor EGP-a
         
         
            Predsjednik
         
         G. S. GUNNARSSON
         
      
   
   
      (1)  Još nije objavljeno u Službenom listu.
   
      (2)  SL L 13, 19.1.2000., str. 12.
   
      (3)  Ustavni zahtjevi nisu navedeni.